මෙම කාන්තාවන් ලබාදුන් තොරතුරු අනුව ජාවාරම මැඩලීම සදහා විශේෂ වැටලීම් ඒකකයේ නිලධාරීන් පැය 3 කට ආසන්න කාලයක් ගුවන්තොටුපල පරිශ්‍රයේ රැකවල් ලා සිටියා.ජාවාරම්කරුවන් අලුයම 2 ට පමණ ගුවන්තොටුපල පරිශ්‍රයට පැමිණ කාන්තාවන්ට විදේශ ගමන් බලපත්‍ර  ලබාදෙන අවස්ථාවේදී ම වැටලීම සිදු කෙරුණා.ඒ අනුව ජාවාරමට  සම්බන්ධ අරාබි ජාතිකයා,  ඔහුගේ බිරිඳ හා විදේශ රැකියා ආයතනයක නියෝජිතවරයෙක් ඇතුළු කාන්තාවන් සිව් දෙනෙකු අත්අඩංගුවට ගැනුණා.අරාබි ජාතිකයාගේ බිරිඳ  හිරු CIA  කණ්ඩායමට පවසා සිටියේ අදාළ තොරතුරු හෙළි නොකරන්නේ නම් මුදල් ලබාදිය හැකි බවයි.සැකකරුවන් මීගමුව මහේස්ත්‍රාත් අධිකරණයට ඉදිරිපත් කෙරුණු අතර, ලබන මස 18 වැනිදා දක්වා රක්ෂිත බන්ධනාගාරගත කෙරුණා.